**Dan škole 7.5.2020.**

OSNOVNA ŠKOLA MATIJE GUPCA

GORNJA STUBICA

 **INTEGRIRANI DAN : „Školici za rođendan“**

HRVATSKI JEZIK – 1 sat

PRIRODA I DRUŠTVO – 1 sat

SAT RAZREDNOG ODJELA – 1 sat

LIKOVNA KULTURA – 1 sat

**AKTIVNOSTI**

1. **Prisjeti se** svog prvog školskog dana ? Kako si se osjećao ?

Čemu si se veselio ? Što ti je bilo neobično ? Je li bilo i malo straha ?

**Pročitaj** slijedeću kratku pjesmicu:

KOŠNICA ZNANJA, Natali Šarić

Zazujale uličice
prije pola sata.
Pčelice se okupile
ispred školskih vrata.

U košnicu punu sunca,
učitelj ih zove.
U toplom će zagrljaju
ostvariti snove.

 **Razmisli** : Kakav je dojam na tebe ostavila pjesmica ?

 Što misliš, tko su te pčelice ? Tko ih očekuje u košnici

 punoj sunca, punoj znanja ? Pročitaj zadnji stih još

na glas ! Kako si ga sam sebi objasnio ?

 Osjećaš li se ti u svojoj školi sigurno kad je sve

 normalno ? A kako se osjećaš sada bez škole, prijatelja,

 učiteljice ? Što ti najviše nedostaje ?

 **Zadatak :** Do sada smo naučili pisati pjesmice i sastavke. Vi ćete **odabrati** želite li napisati pjesmicu ili sastavak. **Tema je : Moja škola.**

To je vrlo opsežna tema. Odabrat ćete dio koji vas veseli ili koji vam je posebno drag. ( npr. Moja škola/Moj razred/Na školskim odmorima/Naši izleti/Na satu……….) Ne očekuje se od vas da pišete o povijesti i sadašnjosti škole jer ste o tome već puno saznali radeći svoj mali projekt, svoje istraživanje o našoj školi. Radovi su vam različiti, sve uspješniji jedan od drugog. Ovaj bi sastavak ili pjesmica **trebao izraziti vaše osjećaje i vaš doživljaj škole.**

Bez obzira za koju formu ćete se opredijeliti, znate da postoje neka pravila kojih se treba pridržavati, osobito u formi sastavka. Pjesmica je slobodnije forme pa taj odabir možda izgleda lakši, ali vjerujte mi da je izazovniji.

Veselim se vašim pismenim radovima o „našoj školici“.

Moraju i bit će uredni. Jer time pokazujemo koliko nam je stalo do onoga kome upućujemo čestitku !

1. U prilogu ćete imati video sa istraživanjem o našoj školi našeg Petra Hrena. Još jednom ponavljam, svi su radovi uspješni, pohranjeni kod mene, neke još i očekujem, te zaista ne mogu odabrati naj….. svi ste se trudili. Pošto je naš Petar H. predsjednik razreda onda je nekako na njemu da bude naš predstavnik. Vjerujem da se slažete sa mnom. Kad budem imala sve radove, objedinit ću ih i poslati vam na uvid svima. **Pogledajte našu razrednu čestitku našoj školi za rođendan!**

( datoteka u posebnom prilogu - video)

Meni otvara sve bez problema, a poslat ću još i pojedinačno……padaju mi na pamet dva načina, a u najgorem slučaju, ako ne bude išlo pokušati proslijediti putem WhatsApp-a.

1. Znam da jako volite crtati. Pokušat ćemo školi čestitati rođendan i rođendanskom likovnom čestitkom.

**Zadatak** : Nacrtaj našu školu na papiru iz bloka koji koristiš za LK

od kad smo on line !U nedostatku istog možeš upotrijebi-

 ti papir A4 !

 Tehnike i likovni problemi mogu biti koji odabereš :

 Olovka – crte po toku i karakteru, svjetlo – sjena

 Tempera, vodena boja, kolaž – Boja – kontrast boja/

 Tople boje

 Papir plastika- različite kutijice – prirodni materijali –

 Moja škola u prostoru

 **Odaberi** tehniku kojom se najuspješnije izražavaš i

likovni problem koji možeš najuspješnije riješiti.

 Očekujem, kao i uvijek, originalne radove ! Jer vi to

 znate i možete! Kreativci moji ! Vjerujem u vas!

1. **Prisjetimo se** :

Što je desetljeće ? Što je stoljeće ? A što tisućljeće ?

U kojem stoljeću živimo ? A u kojem tisućljeću?

Naša škola ima svoju prošlost, sadašnjost i budućnost. Budućnost se

ogleda u viziji škole : **Uronjeni u tradiciju gornjostubičkog kraja otvaramo vidike našim učenicima kako bi sigurnije kročili u budućnost.**

Da bismo uspješno mogli ispuniti viziju nikad ne smijemo za-

 boraviti tko smo, odakle dolazimo i čuvati svoje korijene i

 unapređivati zavičaj. Bez poznavanja prošlosti nemamo ni budućno-

 sti.

 U svom ste istraživačkom radu odredili neke godine i događaje, pa

 idemo ih ovdje **zajednički utvrditi i ponoviti**.

 **Zadatak** : Dopuni rečenice tako da tvrdnje budu istinite! Možeš se

 Poslužiti svojim plakatima, prezentacijama kao i podaci-

 ma na web stranicama naše škole.

1. 1863. godine izgrađena je školska zgrada kod Gupčeve lipe. Bilo je to u \_\_\_\_\_\_ desetljeću \_\_\_\_\_\_\_stoljeća.
2. 1880. godine škola kod lipe porušena je potresom. Nastava se privremeno odvija u zapuštenom drvenom gradiću plemića Praunšpergera (zgradi braće Lisak).
3. 1907. godine ponovni je potres 2. siječnja oštetio školsku zgradu. Učenici su do listopada te godine nastavu imalu u gradu (dvorcu) grofa Oršića. Ta godina pripada \_\_\_\_\_\_desetljeću \_\_\_\_\_\_stoljeća.
4. 1959. godine škola Samci mijenja ime u Osnovna škola „Ignac Ciglenečki“ i postaje centralnom školom koja u svom sastavu ima i područna odjeljenja u Svetom Mateju, Humu Stubičkom, Dobrim Zdencima, Dubovcu i staru školu kod lipe.
5. U 7. desetljeću 20.stoljeća počinje izgradnja nove spomen škole u centru Gornje Stubice. Godina je \_\_\_\_\_\_\_\_\_\_\_.
6. 1970. godine učenici i učitelji useljavaju u novu školsku zgradu. Škola mijenja ime u Osnovna škola “Matija Gubec”
7. 8 godina kasnije dobivamo sportsku dvoranu. Godina je \_\_\_\_\_\_\_\_.
8. 1992. godine škola dobiva od Ministarstva prva računala (PC). Osim u nastavu, računala se uvode i u poslovanje škole. To je \_\_\_\_\_\_desetljeće

\_\_\_\_\_stoljeća.

1. 4 godine kasnije, dakle \_\_\_\_\_\_\_\_godine škola se priključuje na \_\_\_\_\_\_\_\_

i šalje, kao prva škola u RH, svoje meteorološke podatke u SAD ( GLOBE projekt, koji u našoj školi živi i danas)

1. U šk. god. 2018/19. u našoj školi kreće projekt Škola za život. Mi, 3.b i naša generacija još u njega nismo uključeni. Tek od 5.razreda.
2. 2019. počinje energetska obnova naše škole. Početak projekta pripada našoj \_\_\_\_\_\_\_\_\_\_\_\_\_\_\_, energetska obnova traje i sada, danas pa je to naša \_\_\_\_\_\_\_\_\_\_\_\_\_\_\_\_\_, a završetak radova i boravak i rad u obnovljenoj školi je naša \_\_\_\_\_\_\_\_\_\_\_\_\_\_\_\_\_\_\_.
3. Dva događaja iz bliske prošlosti koji su nam promijenili život i način školovanja:
4. pandemija covida19
5. snažan potres 22.3 2020. sa manjim oštećenjima naše škole.
6. Lokacije ( mjesta ) gdje se održavala škola u Gornjoj Stubici kroz povijest:

a)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

b)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

c)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

d)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

e)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_( dobro promisli, znaš jer to živiš)

 14. Naše područne škole sa godinama osnivanja:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_

**Zaključak :** Evo, sad je naša „školica“ zadovoljna. Likovnim i literarnim izričajem pokazali smo koliko je volimo i koliko nam je potrebna, a znanjem joj pružili zadovoljstvo i sigurnost da ćemo ispuniti njenu i našu

viziju.

**NAPOMENA** : Zbog specifičnog načina obilježavanja Dana škole pokrenute su i specifične školske aktivnosti na razini cijele škole. Svojim uradcima i mi ćemo se pridružiti tim aktivnostima. **Molim da današnje uratke šaljete meni, a ja ću dalje proslijediti kako bi i naš doprinos bio vidljiv.**

Dragi učenici,

u četvrtak, 7.5.2020. obilježavamo vrlo važan dan za našu školu - Dan škole!

Baš kao što svatko od nas ima svoj poseban dan tijekom godine, svoj rođendan, tako i naša škola u četvrtak ima svoj poseban dan.

Budući da smo svi trenutno fizički daleko i ne možemo se družiti u školi te provoditi dane sa svojim prijateljima i prijateljicama iz razreda i učiteljima, imamo za vas jedan virtualni zadatak.

Dobro razmisli! Što za tebe znači riječ „škola“? Jesi li sada, dok traje nastava na daljinu, možda promijenio/promijenila svoj pogled na školu? Na što prvo pomisliš kada ti netko spomene školu? Jesu li to možda domaće zadaće ili pak druženja s prijateljima? Nedostaju li ti tvoji učitelji odnosno učiteljice, tvoji prijatelji?

Ako želiš sudjelovati u ovoj aktivnosti, svoje osjećaje i razmišljanja možeš izraziti na način koji ti je najdraži. Možeš nacrtati svoju školu, napisati pjesmu ili sastavak ili možda snimiti video. Pusti mašti na volju!   Pokaži drugima što za tebe znači škola, posebno sada u ovim vremenima kada traje nastava na daljinu.

Svoje radove možeš poslati do utorka, 12.5.2020. na e-mail adresu: psihologinje ili pedagoginje   (psihologinja Petra: petra.vujica@skole.hr ; pedagoginja Martina: martina.brlecic@skole.hr) ili svojim učiteljima i učiteljicama. Kada skupimo sve radove napravit ćemo od njih virtualnu izložbu koju ćeš moći pogledati na svom računalu, mobitelu ili tabletu. 

\*Dragi roditelji, slanjem uratka svog djeteta dajete privolu da rad objavimo na web stranici naše škole te u virtualnoj knjižnici naše škole.

Draga moja školice, sretan ti rođendan!